АНЫҚТАМА
2025 жылғы 02 қыркүйекте  сынып жетекшілердің әдістемелік бірлестігінің отырысы өткізілді.
Отырыстың күн тәртібіне төмендегі мәселелер енгізілді:
1. Өткен оқу жылындағы сынып жетекшілер ӘБ жұмысының қорытындысын талдау, жаңа оқу жылының жылдық жұмысын жоспарлау.
2. Білім беру жүйесіндегі «Адал азамат» Біртұтас тәрбие бағдарламасының жаңартылған мазмұнымен таныстыру, тәрбие сағаттарының тиімділігін арттыру жолдарын қарастыру.
3. Бағдарлама аясында жүргізілетін жобалар («Ұшқыр ой алаңы», «Қамқор», «Адал ұрпақ», «Жасыл мектеп») бойынша сынып жетекшілердің міндеттерін нақтылау.
4. Сынып жетекшісінің лауазымдық қызметтері мен негізгі құжаттарымен таныстыру.
5. Мектеп жарғысы мен ішкі тәртіп ережелерін талқылап, оқушыларға жеткізу жолдарын қарастыру.
6. Сынып сағаттарына «Қауіпсіздік сағаттарын» кіріктіру.
7. Ата-аналармен жұмыс жасауды ұйымдастыру.
Отырыста директордың тәрбие ісі жөніндегі орынбасары өткен оқу жылында атқарылған іс-шараларға тоқталып, сынып жетекшілердің тәрбие жұмысы бойынша жетістіктері мен кейбір кемшіліктеріне талдау жасады. Жаңа оқу жылына арналған ӘБ жоспары ұсынылып, талқылаудан кейін бекітілді.
Сонымен қатар, «Адал азамат» біртұтас тәрбие бағдарламасының жаңартылған мазмұны таныстырылып, әр айға жоспарланған тақырыптық тәрбие сағаттарының тиімділігін арттыру жолдары қарастырылды. Бағдарлама аясындағы «Ұшқыр ой алаңы», «Қамқор», «Адал ұрпақ», «Жасыл мектеп» жобалары бойынша сынып жетекшілердің нақты міндеттері белгіленді.
Сынып жетекшілер лауазымдық қызметтерімен және негізгі құжаттарымен таныстырылды. Мектеп жарғысы мен ішкі тәртіп ережелері талқыланып, оларды оқушыларға жеткізудің тиімді жолдары ұсынылды. Сонымен бірге, сынып сағаттарына «Қауіпсіздік сағаттарын» енгізу қажеттілігі айтылды. Ата-аналармен жұмыс жасаудың жаңа оқу жылына арналған бағыттары нақтыланды.
Қорытындысында, сынып жетекшілер әдістемелік бірлестігінің жұмысы жаңа оқу жылына жүйелі жоспарланып, тәрбие процесінің барлық бағыттары бойынша міндеттер айқындалды.

